Սևերոսներ

Սևերոսներ, հռոմեական կայսրերի դինաստիա, որի ներկայացուցիչները կառավարել են կայսրությունը 193-235 թթ.-ին։ Սևերոսները ստեղծել են ստրկատերների շահերը պաշտպանող ռազմաբյուրոկրատական միապետություն։ Սևերոսների քաղաքանությունը, բացառությամբ Ալեքսանդր Սևերոսի, հակածերակույտական բնույթ ուներ։ 212-ին կայսրության բոլոր ազատ քաղաքացիներին շնորհվել է հռոմեական քաղաքացիության իրավունք։ Սևերոսների օրոք սկզբնավորվել է կայսրության տնտեսագիտական և հասարակական-քաղաքական ճգնաժամը։
Հայաստանի հանդեպ Սևերոսների քաղաքականությունը հակասական էր։ Սեպտիմիոս Սևերոսը վարել է սիրաշահելու, Կարակալլան՝ անհաջող նվաճողական քաղաքականություն։ 
Սևերոսների ներկայացուցիչները.

 Սեպտիմիոս Սևերոս 193-211 թթ.
 Կարակալլա 211-217 թթ.
 Գետա (Կարակալլայի եղբայրը և գահակիցը) 211-212 թթ.
 Էլագաբալուս 218-222 թթ.
 Ալեքսանդր Սևերոս 222-235 թթ.

Հռոմի կայսրերի հարստություններ
Արքայական ընտանիքներ